भीखा बेहराम विहीर

भीखा बेहराम विहीर
चर्चगेट रेल्वे स्थानक ते फोर्ट (मुंबई) येथे जाणाऱ्या रस्त्यावर डाव्या बाजूला भीखा बेहराम नावाची विहीर आहे.ही विहीर आझाद मैदानाच्या कोपऱ्यावर आहे. ही विहीर झोरोस्ट्रियन /पारसी समाजाची आहे.

इतिहास
सन १७२५ मध्ये भीखा बेहराम यांच्या स्वप्नात दृष्टांत झाला आणि त्याप्रमाणे त्यांनी एक विहीर खणण्यास चालू केले. ती २१ मार्च १७२५ रोजी पूर्ण झाली.ही विहीर त्यांच्याच नावाने प्रसिद्ध झाली.ह्या विहिरीला २१ मार्च २०२५ रोजी ३०० वर्षे पूर्ण झाली आहेत. ही विहीर समुद्राच्या जवळ असूनही तिला गोडे पाणी आहे. ह्या ३०० वर्षांच्या कालात विहिरीला बऱ्याच अडचणींना तोंड द्यावे लागले. ह्यामध्ये भराव घालणे, तोडफोड, बेकायदा फेरीवाल्यांचे बस्तान, स्वच्छतागृहाची उभारणी,मेट्रो रेल्वेचा बोगदा वगैरे गोष्टी आहेत. काचेचे नक्षीकाम तोडले होते तेही आता पूर्ववत केले आहे. मुंबई येथील लहानश्या पारसी समुदायासाठी ह्या विहीरीचे महत्त्व फार आहे.
तीन शतक साजरे
ह्या विहीरीला ३ शतके पूर्ण झाल्याच्या निमित्ताने वॉटरनामा - ३०० इयर्स ऑफ मुंबईज भीखा बेहरामवेल हे पुस्तक प्रकाशित करण्यात येणार आहे. बच्छी करकेरिया ह्यांनी ह्या पुस्तकाचे संपादन केले आहे. पुस्तकात खालील व्यक्तींचे लेख आहेत.
दस्तूर फिरोज कोतवाल.
एरवर्ड कारंजिया.
रोहिन्टन नरीमन.
देवदत्त पटनाईक.
वायू नायडू.

महाराष्ट्र टाईम्स, मंगळवार,१८ मार्च २०२५

वर्ग:मुंबई